《姑苏台同年会次袁说友韵》
宋代·赵彦真

杏园名胜与春违，落落晨星入望稀。
百里我方欣际遇，二天公正许冯依。
绣衣俱近云霄路，绮席聊分山水晖。
已幸光华参末至，凤池行且看双飞。

作者简介：赵彦真（一一四三～一一九六），原名彦能，字从简，魏王廷美七世孙（《宋史·宗室世系》二三）。孝宗隆兴元年（一一六三）进士（《八琼室金石补正》卷一一六），调抚州录事参军。淳熙十四年（一一八七）知吴县（清同治《苏州府志》卷五三）。秩满，通判袁州（明正德《姑苏志》卷四一）。宁宗庆元二年命知兴化军，未赴卒，年五十四。事见《渭南文集》卷三四《知兴化军赵公墓志铭》。